પાલીતાણા શહેરમાં આગામી તા.૨૬-૨૭/૦૨/૨૦૧૮ના રોજ ફાગણ સુદ-૧૩(ઢેબરા તેરસ)નો જૈન ‘ઢેબરીયો મેળો’ યોજાનાર છે. આ મેળો માણવા જૈન લોકો મોટા પ્રમાણમાં દેશભરમાંથી આવે છે. જેમાં લોકો પોતાના ખાનગી વાહનો લઇને આવતા હોય છે. જેથી વાહન વ્યવહાર ખોરવાઇ ન જાય તેમજ ટ્રાફીક અવ્યવસ્થા ન સર્જાય તેમજ અકસ્માતો નિવારી શકાય તે માટે ટ્રાફીક નિયમન કરવાનું જરૂરી જણાતાં, ગુજરાત પોલીસ અધિનિયમ-૧૯પ૧ની કલમ-૩૩(૧)(બી) અન્વયે મળેલ સત્તાની રૂઇએ હું ઉમેશ વ્યાસ (જી.એ.એસ.), અધિક જિલ્લા મેજિસ્ટ્રેટ, ભાવનગર જિલ્લો, ભાવનગર આથી પાલીતાણા શહેરમાં નીચેના રસ્તાઓને તા.૨૬/૦૨/૨૦૧૮ના સ.ક. ૮-૦૦ થી તા.૨૮/૦૨/૨૦૧૮ના ક.ર૪-૦૦ સુધી દિન-૩ માટે ”એકમાર્ગીય” રસ્તો જાહેર કરૂં છું.